Liðsmenn úr hjólaliðum keppninnar , leikarar úr Vesturporti og fleiri áhugamenn um góðgerðarmál létu sitt ekki eftir liggja og unnu af kappi að viðgerðum á hjólunum í blíðskaparveðri . Sjálfboðaliðarnir nutu aðstoðar sérfræðinga í reiðhjólaviðgerðum , enda brýnt að hjólin séu í góðu standi . Tónlistarmennirnir Óskar og Ómar Guðjónssynir spiluðu á staðnum og Hamborgarabúllan bauð duglegum hjólaviðgerðarmönnum upp á hamborgara . Mæðrastyrksnefndir út um land og fleiri aðilar munu svo dreifa hjólunum til þeirra barna sem ekki hafa ráð á að fjárfesta í hjóli . Öll áheit á hjólaliðin sem taka þátt í Wow Cyclothon keppninni renna óskipt til áheitaverkefnis Barnaheilla – Save the Children á Íslandi „ Hreyfing og líkamlegt heilbrigði barna “ . Átaksverkefnið Hreyfing og líkamlegt heilbrigði Barnaheill – Save the Children á Íslandi vinna um þessar mundir að átaksverkefni sem byggir á ákvæðum barnasáttmála Sameinuðu þjóðanna um rétt barna til líkamlegs heilbrigðis .